De to menes at være bagmændene til et voldsomt overfald, der skete tirsdag aften på en adresse på Skelvej i Frederikshavn. Her bor en 61-årig mand, som er papfar til den 48-åriges ex-kone. Ex-manden opsøgte stedet sammen med fire kammerater. De spurgte efter den 26-årig kvinde, som den 48-årige tidligere var gift med, og fandt hende gemt bag et skab. Imens blev den 61-årig mand overfaldet, slået med knytnævne, med flasker og så fik han smadret en tallerken i hovedet. Han blev så ilde tilredt, at han nu er indlagt på Sygehus Vendsyssel i Hjørring. Den 26-årig kvinde fik også nogle knytnæveslag i hovedet. Nordjyllands Politi oplyser, at det formentlig er tale om jalousi, der ligger bag overfaldene. De to anholdte erkender at have været på stedet, men har ifølge politiets oplysninger indtil videre ikke været særligt meddelsomme om, hvad der er sket på adressen.

Referat:
To mænd på henholdsvis 23 og 48 år er anholdt og sigtet for grov vold mod en 61-årig frederikshavner. De to fremstilles nu i grundlovsforhør og ventes at blive varetægtsfængslet.